CELEX: 62014CN0055
Language: et
Date: 2014-02-05 00:00:00
Title: Kohtuasi C-55/14: Eelotsusetaotlus, mille on esitanud Cour d’appel Mons (Belgia) 5. veebruaril 2014  – Régie communale autonome du stade Luc Varenne versus Belgia riik

7.4.2014   
            
            
               ET
            
            
               Euroopa Liidu Teataja
            
            
               C 102/23
            
         Eelotsusetaotlus, mille on esitanud Cour d’appel Mons (Belgia) 5. veebruaril 2014 – Régie communale autonome du stade Luc Varenne versus Belgia riik
   (Kohtuasi C-55/14)
   2014/C 102/32
   Kohtumenetluse keel: prantsuse
   
      Eelotsusetaotluse esitanud kohus
   
   Cour d'appel de Mons
   
      Põhikohtuasja pooled
   
   
      Apellant: Régie communale autonome du stade Luc Varenne
   
      Vastustaja: Belgia riik
   Kas ainuüksi jalgpalliga seotud eesmärkidel kasutatava spordikompleksi rajatiste kasutusse andmine, mis tähendab võimalust kasutada ja käitada teatud ajal jalgpallistaadioni mänguala (väljakut) ning mängijate ja kohtunike riietusruume maksimaalselt 18 päeva spordihooaja jooksul (spordihooaeg algab iga kalendriaasta 1. juulil ja lõppeb järgneva aasta 30. juunil), on maksuvaba kinnisvara rendileandmine Euroopa Ühenduste Nõukogu 17. mai 1977. aasta kuuenda direktiivi nr 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas, artikli 13 B osa punkti b (käibemaksudirektiivi 2006/112 artikli 135 lõike 1 punkt l) tähenduses, kui kasutus- ja käitamisõiguse andjal
   
               —
            
            
               on täielik õigus anda muuks ajaks kui eespool viidatud 18 päeva teistele tema valitud füüsilistele või juriidilistele isikutele samad õigused,
            
         
               —
            
            
               on õigus pääseda igal hetkel nendesse rajatistesse, ilma kasutus- ja käitamisõiguse saaja eelneva nõusolekuta, eelkõige selleks, et kontrollida, kas neid rajatisi kasutatakse nõuetekohaselt, ja hoida ära igasugune kahju, ainsal tingimusel, et ta ei sega spordivõistluste head läbiviimist;
            
         
               —
            
            
               ja peale selle jääb talle õigus kontrollida pidevalt rajatistele juurdepääsu, sealhulgas ajavahemikus, mil RFCT neid kasutab;
            
         
               —
            
            
               ning ta nõuab kindlasummalist hüvitist 1 750 eurot päeva kohta, mil kasutatakse mänguala, riietusruume, puhvetit, majahoidja, valve- ja kõigi rajatiste kontrollimise teenust, kusjuures nõutud summa moodustab kokkuleppe kohaselt kuni 20% ulatuses tasu jalgpalliväljakule pääsemise õiguse eest ja 80% ulatuses tasu erinevate hooldus-, puhastus- ja korrashoiuteenuste (niitmine, külvamine jne) ning mänguala nõuetele vastavusse viimise ja lisateenuste eest, mida osutab kasutus- ja käitamisõiguse andja (käesolevas asjas Régie, st apellant)?